TAKUNI โชว์กำไรไตรมาส 2 โต 64% รับรายได้ขาย-บริการเพิ่ม
TAKUNI โชว์งบไตรมาส 2/65 โต 64% แตะ 16 ล้านบาท รับรายได้ขาย-บริการเพิ่มขึ้น รวมถึงต้นทุนการเงินลดลง ดันงวดครึ่งปีแรก 44.84 ล้านบาท เพิ่มขึ้น 214% 
TAKUNI โชว์งบไตรมาส 2/65 โต 64% แตะ 16 ล้านบาท รับรายได้ขาย-บริการเพิ่มขึ้น รวมถึงต้นทุนการเงินลดลง ดันงวดครึ่งปีแรก 44.84 ล้านบาท เพิ่มขึ้น 214%
9 ส.ค. 2565

บริษัท ทาคูนิ กรุ๊ป จำกัด (มหาชน) หรือ TAKUNI รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิเพิ่มขึ้น ดังนี้

สำหรับผลการดำเนินงานไตรมาส 2/2565 มีกำไรเพิ่มขึ้น เนื่องจากรายได้การขายและให้บริการอยู่ที่  923.49 ล้านบาท เพิ่มขึ้น 314.87 ล้านบาท หรือคิดเป็นเพิ่มขึ้น 51.74% เมื่อเทียบกับงวดเดียวกันของปีก่อนที่มีรายได้การขายและให้บริการ 608.62 ล้านบาท มาจากรายได้ธุรกิจขายแก๊ส เพิ่มขึ้นจำนวน 27.48 ล้านบาท คิดเป็น 27.53% เนื่องจากราคาขายเฉลี่ยระหว่างงวดเพิ่มขึ้น 11.96% จากการปรับราคาขาย เพื่อให้สอดคล้องกับราคาต้นทุน LPG ที่ทยอยปรับราคาเพิ่ม และรายได้จากธุรกิจขนส่งทางบก เพิ่มขึ้นจากปีก่อนจำนวน 0.99 ล้านบาท คิดเป็น 35.23%
รวมถึงรายได้จากธุรกิจรับเหมาก่อสร้าง เพิ่มขึ้นจากช่วงเดียวกันของปีก่อนจำนวน 288.22 ล้านบาท คิดเป็น 59.07% เนื่องจากการส่งมอบงานรับเหมาก่อสร้างน้ำมันและแก๊สในระหว่างไตรมาสเพิ่มขึ้น
ส่วนต้นทุนทางการเงินลดลงจำนวน 3.36 ล้านบาท คิดเป็น 48.63% เมื่อเทียบกับปีก่อน เนื่องจากกลุ่มบริษัทมีดอกเบี้ยจ่ายจากหนี้สินตามสัญญาเช่าลดลงจำนวน 0.46 ล้านบาท รวมถึงมีการชำระคืนเงินกู้ยืมจากสถาบันการเงินในระหว่างงวดทำให้ดอกเบี้ยจ่ายจากการกู้ยืมเงินลดลงจากช่วงเดียวกันของปีก่อน จำนวน 2.90 ล้านบาท